jkorsvik/nowiki_second_scrape_merged huggingface dataset:
Jackie DeShannon

Jackie DeShannon (født Sharon Lee Myers 21. august 1941 i Hazel, Kentucky, USA) er en amerikansk sanger og låtskriver.
DeShannon ble først kjent for sine innspillinger av låtene  «Needles and Pins» og «When You Walk in the Room», som siden ble enda større hiter med den britiske gruppen Searchers' versjoner.
Hennes første egne hit fikk hun med «What the World Needs Now Is Love» (1965). Hennes andre store hit var «Put A Little Love In Your Heart» fra 1969.
I 1975 spilte hun inn den første versjonen av Bette Davis Eyes, som Kim Carnes fikk en stor hit med i 1981.Låten er skrevet Jackie Deshannon og Donna Weiss.


== Eksterne lenker ==
(en) Offisielt nettsted 
(en) Jackie DeShannon – kategori av bilder, video eller lyd på Commons 
(en) Jackie DeShannon på Internet Movie Database 
(en) Jackie DeShannon hos Rotten Tomatoes 
(en) Jackie DeShannon hos The Movie Database 
(en) Jackie DeShannon på Apple Music 
(en) Jackie DeShannon på Discogs 
(en) Jackie DeShannon på MusicBrainz 
(en) Jackie DeShannon på Spotify 
(en) Jackie DeShannon på Songkick 
(en) Jackie DeShannon på Last.fm 
(en) Jackie DeShannon på AllMusic
John Adams (andre betydninger)

John Adams er navnet på flere personer:

John Adams (1735–1826), USAs andre president
John Quincy Adams (1767–1848), USAs sjette president
Bounty-mytteristen John Adams (1766–1829)
John Michael Geoffrey Manningham Adams (1931–1985), statsminister på Barbados 1976–1985
John Coolidge Adams, komponist
John Luther Adams, komponist
John Couch Adams, britisk astronom
John Couch Adams (komponist), komponist
John Bodkin Adams, britisk drapsmann
John Adams, risikoteoretiker
John Adams (1766–1829)

Denne artikkelen omhandler Bounty-mytteristen John Adams. For andre personer med navnet John Adams, se: John Adams (andre betydninger).John Adams (født 4. eller 5. november 1766, død 5. mars 1829) var den siste overlevende mytteristen fra HMAV «Bounty».
Han bosatte seg på Pitcairn i januar 1790, sammen med 8 andre mytterister.  Han brukte aliaset Alexander Smith både da han seilte med Bounty og i de første årene på Pitcairn, men tok rundt 1800 tilbake sitt egentlige navn John Adams.
Etter at drap og alkohol hadde tatt livet av de andre mytteristene og de mannlige tahitierne i løpet av det første tiåret, fikk Adams og den andre gjenlevende mytteristen Young en religiøs oppvåkning, og innførte regler for en kristen livsførsel på øya med Bibelen som rettesnor. Alle de 10 tahitiske kvinnene på øya omvendte seg til den kristne tro. Det ble holdt gudstjeneste hver søndag, og de 20 barna ble lært opp i kristendommen og Bibelens ord. Da Young døde bare et år etter den kristne oppvåkningen, var Adams alene igjen, og ble som en patriark for det lille samfunnet med kvinner, barn og ungdom.
Da britene fant øya og Adams igjen, ble de imponert over det kristne samfunnet han ledet her, og bestemte seg for å ikke arrestere ham for mytteriet. Han fortsatte som enslig patriark til 1824, da han fikk selskap av to andre hvite, Buffet og Evans, som gikk i land fra et besøkende skip for å hjelpe ham med den religiøse og verdslige veiledning av øysamfunnet. I 1825 giftet Adams seg med Mary, som han hadde levd sammen med siden mytteriet. Med henne hadde han sønnen George, som ble født i 1791.


== Referanser ==
Tjuratam

Tjuratam er en stasjonsby i Kasakhstan på hovedjernbanen fra Moskva til Tasjkent. Den ligger i nærheten av romfartssenteret Bajkonur kosmodrom og byen Bajkonur, tidligere Leninsk, som er bygget opp i forbindelse med kosmodromen.
Det var dette romfartssenteret som Gary Powers forsøkte å finne i sitt Lockheed U-2 spionfly da han ble skutt ned i 1960.
Frem til han ble skutt ned, hadde CIA systematisk fløyet over hovedjernbanene i Sovjetunionen for å forsøke å finne sovjetiske rakettbaser.
Foreldre

Foreldre er individer som har avkom. Hunnkjønnet er mor og hannkjønnet far. Avkom med samme foreldre kalles søsken. En hann kalles sønn og blir bror til eventuelle søsken, mens en hunn kalles datter og blir søster til eventuelle søsken. Avkom med én felles forelder blir respektivt halvsøsken, enten halvbror eller halvsøster, men like fullt sønn eller datter av egne biologiske foreldre.
I de fleste land i verden er det slik at foreldrene også juridisk får en rekke plikter og rettigheter overfor avkommet, kalt foreldreansvar. Men det forekommer også at de samme pliktene og rettighetene kan tilfalle personer som ikke er foreldre i biologisk forstand, for eksempel gjennom adopsjon. Man kan derfor skille mellom et biologisk eller egentlig foreldreskap, og en juridisk foreldrerett.


== Se også ==
Avl
Ane
Formering
Foreldrerett
Foreldrepenger
Foresatt


== Referanser ==
Elia Cmiral

Elia Cmiral (født Ilja Cmíral 1. oktober 1950 i Tsjekkoslovakia) er en svensk-amerikansk komponist og musiker. 


== Filmmusikk ==
2005 The Reading Room
2005 The Cutter
2005 The Mechanik
2005 Iowa
2004 Species III
2004  Resident Evil: Apocalypse
2003 Eliza Dushku: Babe in the Woods
2003 Fresh Meat: The Wounds of 'Wrong Turn
2003 Son of Satan
2003 Stan Winston: Monster Mogul
2002 They
2002 The Rats (TV)
2002 Diggin' Up 'Bones'
2002 Urban Gothic
2001 Bones
2000 Battlefield Earth: A Saga of the Year 3000
2000 Six-Pack
1999 Stigmata
1999 The Decadent Visitor
1999 The Wishing Tree
1998 Ronin
1998 Prophecies
1998 Visions of America
1997 The Last Express
1997 Babies for Babies
1997 Sunsets by Candlelight
1996 Somebody Is Waiting
1996 Nash Bridges (TV-serie) (første sesong samt første og andre sesongs tema)
1995 Memento
1995 Cesta peklem
1994 Svinaherden
1993 Macklean (TV-miniserie)
1993 Sökarna
1991 Rosenholm (TV-serie)
1991 Barnens Detektivbyrå (TV)
1990 Välkommen till Sverige
1989 Flickan vid stenbänken (TV-miniserie)
1988 Super Freak
1988 Apartment Zero
1988 En hundsaga
1986 På liv och död
1986 Kreativ kemi


== Referanser ==


== Eksterne lenker ==
Offisielt nettsted 
(en) Elia Cmiral på Internet Movie Database 
(sv) Elia Cmiral i Svensk Filmdatabas 
(da) Elia Cmiral på Filmdatabasen 
(da) Elia Cmiral på Scope 
(fr) Elia Cmiral på Allociné 
(en) Elia Cmiral på AllMovie 
(en) Elia Cmiral på AllMovie 
(en) Elia Cmiral hos The Movie Database 
(en) Elia Cmiral på Discogs 
(en) Elia Cmiral på MusicBrainz 
(en) Elia Cmiral på AllMusic
Eidsvollgalleriet

Eidsvollgalleriet var et selskap, stiftet 17. mai 1849.  Dets formål var å skape et galleri med portretter av medlemmer i riksforsamlingen.  Det var opprinnelig basert på gaver, men fra 1854 mottaker av bevilgninger fra Stortinget.  I 1864 besto samlingen av 65 portretter av eidsvollmenn.  Etter en tid med lite aktivitet ble det rundt århundreskiftet ny giv, og deler av Carsten Ankers malerisamling tilkom.  I dag forvaltes galleriet av stiftelsen Eidsvoll 1814, og består av portretter, tegninger eller silhuetter av de fleste av de 112 eidsvollmennene.
Eidsvollsgalleriet er også en betegnelse på det som tidligere ble kalt «Storthingets Forsamlingssal».  Dette ble brukt som arbeids-, lese- og røykeværelse og senere som representasjonsrom. Rommet har fått navn etter de 18 eidsvollsmennene som pryder veggene. Det er også fire større portretter av kjente stortingsrepresentanter og statsministre: Johan Sverdrup, Carl Berner, Christian Michelsen og Gunnar Knudsen. Her er også tolv byster av tidligere stortingsrepresentanter. Eidsvollsgalleriet er etter store oppussingsarbeider i 1959 og i 1991 et av de vakreste rommene i Stortingsbygningen.
Xavier Cugat

Xavier Cugat, født Francesc d'Asís Xavier Cugat Mingall de Bru i Deulofeu (født 1. januar 1900 i Girona i Catalonia, død 27. oktober 1990 i Barcelona) var en katalansk-kubansk-amerikansk fiolinist og orkesterleder. Han var kjent som «Rumbakongen».


== Liv og virke ==


=== Bakgrunn ===
Da Xavier Cugat var fem år flyttet hans familie til Cuba, der lærte han å spille fiolin. Som tenåring emigrerte han videre til USA og jobbet blant annet som akkompagnatør på turnéene til Enrico Caruso. 


=== Karriere ===
Cugat forlot den klassiske musikken til fordel for den lukrative danse- og populærmusikken, og hans første orkester, The Gigolos, profitterte på den rådende tangobølgen på slutten av 1910-tallet.
I noen år på 1920-tallet var Cugat en del av den populære orkesterlederen Vincent Lopez' band og turnerte med dette i England i 1925. I en kort perioden i 1933 spilte han i Anson Weeks' orkester, utenom dette ledet Cugat fra slutten av 20-tallet fortrinnsvis sine egne ensembler. Han holdt først til i Los Angeles og senere i New York, hvor han lenge hadde faste engasjement på Waldorf Astoria Hotel.
Fra august 1933 spilte han regelmessig inn plater på plateselskapet Victor. I 1940 gikk han over til Columbia mens han på 1950-tallet spilte inn på Mercury og fra midten av 1960-tallet på Decca. En av hans største platesuksesser var Perfidia (1940). 
Blant hans vokalister var blant annet Dinah Shore.
Fra starten i 1925 medvirket Cugat med og uten sine orkestre i en lang rekke filmer, både som skuespiller og som komponist. Sin siste filmrolle hadde han i 1978.
Cugat var med på å gjøre latinsk-amerikanske danse- og musikkstiler som rumba, conga, mambo og cha-cha-cha populær i USA.
I tillegg til sitt musikalske talent var også Cugat en dyktig karikaturtegner og jobbet en stund profesjonelt med dette. Han var en kvinnebedårer og var gift fem ganger, blant annet med sangerne Abbe Lane og Charo (født María Rosario Pilar Martínez Molina Baeza Rasten). Han var god venn med Salvador Dali. Han har fått to stjerner på Hollywood Walk of Fame.


== Filmografi ==
1956 Donatella
1955 Chicago-syndikatet (orig. Chicago Syndicate)
1948 A Date with Judy
1948 Fest ombord (orig. Luxury Liner)
1948 På en øy med deg (orig. On an Island with You), «Xavier Cugat»
1945 Mennesker på hotell (orig. Weekend at the Waldorf), «Orkesterleder»
1944 Engangsskatten (orig. Bathing Beauty)
1943 Stjerneparaden (orig. Stage Door Canteen)


== Referanser ==


== Eksterne lenker ==
Den uoffisielle Xavier Cugat-nettsiden
(en) Xavier Cugat på Internet Movie Database 
(en) Xavier Cugat hos The Movie Database 
(en) Xavier Cugat hos Internet Broadway Database 
(en) Xavier Cugat hos Internet Broadway Database
Sheryl Crow

Sheryl Suzanne Crow (født 11. februar 1962 i Kennett i Missouri) er en amerikansk rockesanger, skuespiller og låtskriver. Hun skrev sin første låt da hun var 13 år og har siden tatt universitetsutdannelse i musikk.
Før Crow startet sin solokarriere jobbet hun som korist for blant andre Michael Jackson, Sting, Rod Stewart, Stevie Wonder, Foreigner, Joe Cocker, Sinéad O'Connor og Don Henley. Hun har også skrevet låter sammen med Wynonna Judd, Celine Dion og Eric Clapton.
Crow fikk sin første hit i 1994 med låten «All I Wanna Do». I 1995 vant hun tre Grammy-priser og har spilt inn filmmusikk og medvirket i en rekke filmer.
Crow var forlovet med syklisten Lance Armstrong, men dette forholdet tok slutt våren 2006.


== Diskografi ==
2008 Detours
2005 Wildflower
2003 The Very Best Of  Sheryl Crow
2002 C'mon C'mon
1999 Sheryl Crow And Friends: Live
1998 The Globe Sessions
1996 Sheryl Crow
1994 Tuesday Night Music Club


== Filmografi ==
2006 Cars
2004 One Tree Hill
2004 De-lovely
2001 All Access
1999 The Minus Man, «Caspar»
1998 54
1996 Pavarotti & Friends for War Children


== Priser ==
Grammy 1995 Beste nykommer
Grammy 1995 Beste kvinnelige sangstemme
Grammy 1995 Beste kvinnelige artist


== Referanser ==


== Eksterne lenker ==
(en) Offisielt nettsted 
(en) Sheryl Crow – kategori av bilder, video eller lyd på Commons 
(en) Sheryl Crow – galleri av bilder, video eller lyd på Commons 
(en) Sheryl Crow på Internet Movie Database 
(sv) Sheryl Crow i Svensk Filmdatabas 
(da) Sheryl Crow på Scope 
(fr) Sheryl Crow på Allociné 
(en) Sheryl Crow på AllMovie 
(en) Sheryl Crow hos Rotten Tomatoes 
(en) Sheryl Crow hos The Movie Database 
(en) Sheryl Crow på Apple Music 
(en) Sheryl Crow på Discogs 
(en) Sheryl Crow på MusicBrainz 
(en) Sheryl Crow på SoundCloud 
(en) Sheryl Crow på Spotify 
(en) Sheryl Crow på Songkick 
(en) Sheryl Crow på Last.fm 
(en) Sheryl Crow på Genius — sangtekster 
(en) Sheryl Crow på AllMusic 
Sheryl Crow på Twitter 
Sheryl Crow på Facebook 
Sheryl Crow på Instagram 
Sheryl Crow på YouTube 
Sheryl Crow på Myspace
Dale Crover

Dale Crover (født 23. oktober 1967 i Aberdeen, Washington, USA) er en amerikansk trommeslager, låtskriver og gitarist, og siden 1984 har vært trommeslager (til og fra) i grunge-rockbandet The Melvins.
På midten av 1980-tallet spilte han sammen med Kurt Cobain for første gang i bandet Fecal Matter. Han har etter det spilt og vikariert i Nirvana.
Crover spiller slagverk for Nirvana på låtene «Floyd The Barber», «Paper Cuts» og «Downer» på Nirvanas debutalbum Bleach. Videre på låtene «Downer», «Aero Zeppelin», «Beeswax», «Hairspray Queen» og «Mexican Seafood» på Nirvanas tredje album Incesticide. I tillegg spiller han på Nirvana-samleboksen With the Lights Out på låtene «If You Must" og «Pen Cap Chew» på disk 1.


== Eksterne lenker ==
(en) Dale Crover på Internet Movie Database 
(en) Dale Crover på Discogs 
(en) Dale Crover på MusicBrainz 
(en) Dale Crover på Spotify 
(en) Dale Crover på AllMusic
Surnumerær

Surnumerær  (av fransk surnuméraire) er en betegnelse på militært personell som går ulønnet ut av tjeneste midlertidig, uten å miste opparbeidet grad og ansiennitet.  I marinen sier man at offiseren er à la suite.
Norsk Artistforbunds Ærespris

Norsk Artistforbunds Ærespris er en årlig pris som deles ut av Norsk Artistforbund. 
Den ble første gang utgitt i 2002. Prisen tildeles norske artister innen pop/rock som har utmerket seg som utøver, komponist og/eller tekstforfatter. 
I statuttene står det: «prisen skal gis til en person eller gruppe som har gjort en betydelig innsats for å fremme norsk sang og musikk innen de genrene Norsk Artistforbund representerer – pop/rock/beslektet.»
Prisvinnere utpekes av en jury som består av styret for Norsk Artistforbund. Prisen er formgitt av kunstneren Camilla Prytz.


== Vinnere ==
2002: Nora Brockstedt
2003: Jahn Teigen
2004: Åge Aleksandersen
2005: Jan Eggum
2006: Bjørn Eidsvåg
2007: Anne Grete Preus
2008: Henning Kvitnes
2009: Marit Larsen
2010: Hellbillies
2011: Enslaved
2012: Kaizers Orchestra
2015: Maria Mena


== Referanser ==


== Eksterne lenker ==
Norsk Artistforbund
Felttøymester

Felttøymester var en militær stilling i Norge.  Stillingen ble opprettet i 1827 og var en omdøping fra artilleriintendant, opprettet ved hærordningen iverksatt 1. januar 1818.  Den ble erstattet i 1914 med tittelen generalfelttøymester.  Stillingen var underordnet sjefen for Den kongelige norske artilleribrigade.  Stillingen hadde ansvar for anskaffelser og fordeling av våpenteknisk materiell, og å overse oppbevaring og vedlikehold av våpen og arsenaler.  Fra 1889 var den underlagt generalfelttøymesteren og ansvarlig for tekniske og forvaltningsmessige formål felles for hele våpengrenen.  I 1899 ble Artilleriets tekniske del avviklet, og i dens sted kom Artilleriets tekniske fellesetat.  Ved inndragningen av generalfelttøymesterstillingen 20. november 1908 ble felttøymesteren satt i spissen for denne etaten.
Christopher Cross

Christopher Cross (født 3. mai 1951) er en amerikansk musiker og låtskriver. Han har blant annet skrevet låten «Arthur's Theme (Best That You Can Do)» fra Dudley Moore-filmen Arthur  fra 1981 og vant Oscar for beste sang for denne.
Cross slo gjennom i USA med sitt debutalbum i 1980 som fikk hele fire hitsingler; «Ride Like the Wind», «Sailing», «Never Be the Same» og «Say You'll Be Mine». Ved den amerikanske Grammy-prisutdelingen året etter fikk han fem priser, blant annet for Beste nykommer og Årets låt («Sailing»).
Forutenom ovennevnte filmlåt, som Cross skrev sammen med  Burt Bacharach, Carole Bayer Sager og Peter Allen, har Cross kun hatt noen mindre hiter etter dette; «Think of Laura» og «All Right» (begge fra 1983).


== Diskografi ==
1980: Christopher Cross
1983: Another Page
1985: Every Turn of the World
1988: Back of my Mind
1992: Rendezvous
1993: The Best of Christopher Cross (samlealbum)
1994: Window
1998: Walking in Avalon
1998: The Concert (konsertalbum)
1999: Greatest Hits Live (konsertalbum)
2000: Red Room
2002: The Very Best of Christopher Cross (samlealbum)
2007: A Christopher Cross Christmas
2008: The Café Carlyle Sessions
2010: Christmas Time Is Here
2011: Dr. Faith


=== Soundtrack ===
1981: Arhur – «Arthur's Theme (Best That You Can Do)»
1983: General Hospital –  «Think of Laura»
1984: Offisiell musikk til Sommer-OL 1984 i Los Angeles – «A Chance for Heaven» (temamusikk for svømming)
1986: Nothing in Common –  «Loving Strangers (David's Theme)»
2010: 30 Rock – «Lemon's Theme»


== Referanser ==


== Eksterne lenker ==
(en) Offisielt nettsted 
(en) Christopher Cross – kategori av bilder, video eller lyd på Commons 
(en) Christopher Cross på Internet Movie Database 
(en) Christopher Cross hos The Movie Database 
(en) Christopher Cross hos Internet Broadway Database 
(en) Christopher Cross på Discogs 
(en) Christopher Cross på MusicBrainz 
(en) Christopher Cross på SoundCloud 
(en) Christopher Cross på Spotify 
(en) Christopher Cross på Songkick 
(en) Christopher Cross på Genius — sangtekster 
(en) Christopher Cross på AllMusic 
(en)  Christopher Cross hos AllMusic
Norsk Artistforbund

Norsk Artistforum er et forum for norske musikere. Det ble stiftet i 2000.
Forumet er et ideelt forum, som er åpent for både norske utøvere og låtskrivere, og har til hensikt å fremme medlemmenes interesser overfor myndighetene og andre parter.
Det utgir også den årlige prisen Norsk Artistforbunds Ærespris.


== Eksterne lenker ==
Offisielt nettsted
Jean-Pierre Vidal

Jean-Pierre André Vidal (født 24. februar 1977 i Saint-Jean-de-Maurienne) er en fransk alpinist.
Han tok sin første seier i verdenscupen i 2001 i Kranjska Gora. 
Under OL 2002 i Salt Lake City vant han gull i slalåm.
Under VM i alpint 2005 i Bormio var han med på det franske laget som tok bronsemedalje i lagkonkurransen.


== Verdenscupseire ==


== Referanser ==


== Eksterne lenker ==
Offisielt nettsted 
(en) Jean-Pierre Vidal – Olympedia 
(en) Jean-Pierre Vidal – Sports-Reference (OL-resultater – arkivert) 
(en) Jean-Pierre Vidal – FIS (alpint) 
(en) Jean-Pierre Vidal – ski-db.com
Elastisitetsmodul

Elastisitetsmodulen er i et materiale forholdet mellom fasthet og forlengelse. Denne er beskrivende for et materiales motstandsevne mot elastisk deformasjon. Jo høyere E-modulen er desto stivere er materialet.
Elastisk deformasjon forutsetter at et materiale også går tilbake til sin opprinnelige form når en belastning fjernes. Dette i motsetning til plastisk deformasjon hvor materialet ikke går tilbake til sin opprinnelige form.


== Målemetoder ==
Den mest presise måten å måle E på er å måle hastigheten av lyd gjennom materialet, siden hastigheten 
av lydbølgene, vl, avhenger av E-modulen og materialets tetthet, ρ (rho):

vl =(E/ρ)1/2En annen metode er å måle materialets egenfrekvens (resonans) gjennom å måle svingningene av en tynn stav av ønsket materiale, opphengt i begge ender, med en tung masse, M, påført på midten, slik at stavens egen masse kan neglisjeres.
Når stavens diameter er d, lengden er l og f er svingningssykluser per sekund (Hertz) vil

E= 16π*M*l3*f2/3d4Det er også mulig å utsette masseblokken for en kjent kraft og deretter måle tøyningen, men dette er ofte vanskelig
da E-modulen ofte er stor i forhold til forlengelsen som oppstår, og den vil dermed være vanskelig å måle 
visuelt. Det er også andre effekter, som kryp/siging og defleksjon, som kan påvirke tøyningen og gjøre måling av E-modul vanskelig. 
Innenfor bergmekanikk er imidlertid denne måten å beregne E-modul vanlig.
I en slik enaksiell kompresjonstest beregnes elastisitetsmodulen fra følgende ligning:

  
    
      
        E
        ≡
        
          
            
              aksiell spenning
            
            
              aksiell deformasjon
            
          
        
        =
        
          
            σ
            ε
          
        
      
    
    {\displaystyle E\equiv {\frac {\mbox{aksiell spenning}}{\mbox{aksiell deformasjon}}}={\frac {\sigma }{\varepsilon }}}
  


== Bakgrunn ==
Det er to punkter som i størst grad påvirker E-modulen.

Atomenes pakkestruktur
Interatomære bånd
Primære bånd
Sekundære bånd


== Omtrentlige verdier for noen faste stoffer ==


== Kilder ==
Michael F Ashby, David R H Jones (1980). Engineering Materials 1; an introduction to their properties and applications. 1 (2 utg.). Department of Engineering, University of Cambridge, UK: Butterworth Heineman. ISBN 0750630817.
Kranjska Gora

Kranjska Gora (tysk: Kronau; italiensk: Monte Cragnisca) er en by og kommune i Gorenjska statistikkregion, Slovenia. Den ligger nær grensen til Østerrike og Italia. Gjennom byen renner Sava Dolinka, en av Savas to kildeelver. 
Kranjska Gora, som ligger i De juliske Alpene,  er et populært vintersportssted. Årlig arrangeres det slalåm- og storslalåmrenn i verdenscupen i alpint, under det som kalles Vitranc Cup. Hoppanlegget og skiflygingsbakken Letalnica ligger også i området.

		


== Eksterne lenker ==
Offisielt nettsted 
(en) Municipality of Kranjska Gora – kategori av bilder, video eller lyd på Commons 
Offisiell hjemmeside til Vitranc Cup
Daron Rahlves

Daron Rahlves (født 12. juni 1973 i Walnut Creek i California) er en amerikansk alpinist.


== Meritter ==
6 seiere i utfor i verdenscupen
3 seiere i super-G i verdenscupen
Gull i super-G i VM 2001
Sølv i utfor og bronse i storslalåm i VM 2005
8.-plass i super-G i OL 2002
8.-plass i super-G i OL 1998


== Resultater i verdenscupen i alpint ==


=== Verdenscupseire ===


=== Sammenlagtplasseringer ===


== Referanser ==


== Eksterne lenker ==
(de) Daron Rahlves – Munzinger Sportsarchiv 
(en) Daron Rahlves – Olympedia 
(en) Daron Rahlves – Sports-Reference (OL-resultater – arkivert) 
(en) Daron Rahlves – FIS (alpint) 
(en) Daron Rahlves – FIS (freestyle) 
(en) Daron Rahlves – ski-db.com 
Daron Rahlves' hjemmeside
Steve Mahre

Steven Irving «Steve» Mahre (født 10. mai 1957 i Yakima i Washington) er en tidligere amerikansk alpinist.
I 1980-årene deltok han og tvillingbroren Phil i verdenscupen. Steve Mahre vant 9 verdenscuprenn i løpet av karrieren (6 i slalåm, 2 i storslalåm og 1 kombinasjon. Under OL 1984 i Sarajevo tok han sølv i slalåm, bare slått av broren. Tvillingbrødrene Michel Mulder og Ronald Mulder kopierte tvillingbrødrene Mahre ved at de begge tok medaljer på 500 m hurtigløp under Vinter-OL 2014 (gull og bronse). Steve Mahres største triumf var gullet i storslalåm under VM 1982 i Schladming.
I dag driver brødrene Mahre et sportssenter i Park City i Utah.


== Referanser ==


== Eksterne lenker ==
(de) Steve Mahre – Munzinger Sportsarchiv 
(en) Steve Mahre – Olympedia 
(en) Steve Mahre – Sports-Reference (OL-resultater – arkivert) 
(en) Steve Mahre – FIS (alpint) 
(en) Steve Mahre – ski-db.com 
(en) Hjemmesiden til Mahre Training Center
Tampa Bay Championship

Tampa Bay Championship, med sponsornavnet Valspar Championship, er en golfturnering på PGA-touren som årlig arrangeres på Innisbrook Resort and Golf Club i Palm Harbor utenfor Tampa Bay i Florida. Turneringen ble spilt for første gang i 2000 som Tampa Bay Classic, og var opprinnelig en alternativ-turnering på sensommeren/høsten.
Under navnet Chrysler Championship var turneringen tidligere en av sesongens siste turneringer og hadde derfor en viktig rolle i å avgjøre hvem som fikk automatisk spillerett på tourens neste sesong (de 125 beste på pengelisten), og hvem som fikk delta i The Tour Championship, en prestisjetungt turnering som ble arrangert uken etter.
Men siden 2007 har turneringen blitt avholdt i mars, samtidig som den endret navn til PODS Championship.


== Vinnere ==


== Eksterne lenker ==
(en) Offisielt nettsted 
Profil på PGATOUR.com
Avenir

Avenir AS var et norsk IT-selskap.
Avenir AS ble første gang etablert i 1987, og gjennom flere fusjoner, senest med Merkantildata, ble Avenir en del av Ementor. 
I 2005 besluttet Ementor å skille ut konsulent-divisjonen sin som et eget selskap, og Avenir var igjen en realitet. Selskapet ble deretter solgt til EDB Business Partner i januar 2006.
I september 2007 hadde selskapet ca. 220 ansatte, og var 100 % eid av EDB Business Partner. Hovedkontoret lå på Skøyen i Oslo, og de hadde et mindre kontor i Bergen.


== Referanser ==